રેશ્મા પટેલ દ્વારા વિજય રૂપાણીને લખવામાં આવેલા પત્રમાં જણાવ્યુ છે કે ઓકટોબર 2017ના રોજ તેઓ ભાજપમાં જોડાયા ત્યારે તેમને વચન આપવામાં આવ્યુ હતું શહિદ થયેલા પાટીદાર યુવાનના પરિવારને નોકરી આપવામાં આવશે, જો કે અનેક વખત રજુઆત કરવા છતાં માત્ર એક ધાયલ યુવાનના પરિવારને નોકરી આપવા સિવાય અન્ય કોઈને નોકરી મળી નથી, રેશ્મા પટેલે કહ્યુ કે તેઓ પોતાના સમાજને ફાયદો થાય તે માટે ભાજપમાં જોડાયા હતા, પણ ભાજપ તેના આપેલા વચનનો અમલ કરી રહ્યું નથી.